Karlos Cid

Karlos Cid Abasolo (Madril, 1963ko abuztuaren 20a) euskal idazlea eta itzultzailea da.

Sortzaile gisa, bi poema liburu argitaratu ditu -Keinu konplizeak (Susa, 2018) eta Laztanak eta aizkorak (Booktegi, 2020)- eta prosazko bat (661 klik, Booktegi, 2022). Hiru liburuok trilogia moduko bat osatzen dute.

Itzultzaile gisa, Milan Kundera, Jaroslav Hašek, Josef Škvorecký edo Miroslav Holub txekiar idazleen hainbat liburu euskaratu ditu.

Bere itzulpenen artean honako hau nabarmendu daiteke: Kunderaren Izatearen arintasun jasanezina (2010eko Euskadi Sarietan finalista).

Filologia Hispanikoan lizentziaduna da eta hizkuntzalaritzan doktorea. Euskal Filologiako irakasle titularra da Madrilgo Complutense Unibertsitatean

Euskalari gisa hainbat artikulu eta liburu-kapitulu argitaratu ditu sintaxiaz, itzulpengintzaz, onomastikaz eta literaturaz.

Erreferentziak

Kanpo estekak 

Euskal idazleak
Madrilgo idazleak